Hej Bolius

Vi har en 4 år gammel Jobota træterrasse. Den er nu blevet renset for alger mm af et professionelt firma med det sørgelige resultat at den fremstår med mange hvide plamager, jf. vedlagte billede. Terrassen har ikke tidligere fået olie eller anden overfladebehandling.

Vi har hørt at nyt hårdt træ, der er ubehandlet, kan udskille træolie, men ikke om dette der ligner saltudskillelse af en art.

Det hvide kan ikke børstes eller vaskes væk. Ved Bolius hvad det er og hvordan vi kan komme af med det, inden vi giver terrassen en linoliebehandling?

Venlig hilsen

Kurt C


Fået træterrassen renset for alger - men hvad gør vi ved det hvide udtræk?
Hej Kurt C

Jeg kan ud fra billedet ikke vurdere om det er noget udtræk fra træet eller om det bare er udtørring. Min umiddelbare vurdering er at det ”bare” er udtørring. Dermed vil det forsvinde når det får et nyt lag olie. Det kan være at brædderne vil suge mere i de områder hvor træet er umættet. Lav fx en lille test et sted.

Jeg håber det lykkes at få de hvide områder væk og håber det kan klares alene med olie.

